Արեգ Լուսինեան

Արեգ Լուսինեան (), հայ երգահան, Հայաստանի Հանրապետութեան արուեստի վաստակաւոր գործիչ (2011)։

 Կենսագրութիւն 
Ծնած է 20 Մարտ 1935-ին, Ախալցխա, Վրաստան: 1956-ին աւարտած է Ռոմանոս Մելիքեանի անուան երաժշտական ուսումնարանի ստեղծագործական բաժինը, իսկ 1961-ին՝ Երեւանի Կոմիտասի անուան երաժշտանոցը: 1966-ին զուգահեռաբար կ՚ընդունուի Հայաստանի եւ նախկին Խորհրդային Միութեան երաժշտահաններու եւ երաժշտագէտներու միութիւններու իբրեւ անդամ:

1962-1964 իբրեւ դասախօս պաշտօնավարած է Ռոմանոս Մելիքեանի անուան երաժշտական ուսումնարանին մէջ, իսկ 1971-էն ի վեր կը դասախօսէ Խաչատուր Աբովեանի անուան հայկական մանկավարժական համալսարանին մէջ, ուր 2005-ին արժանացած է փրոֆեսէօրի կոչման:

 Ստեղծագործութիւններ 
Արեգ Լուսինեանի ստեղծագործական բազմահարուստ վաստակը կը ներառէ՝

 Երկու համանուագներ՝ «Համանուագ թիւ 1» եւ «Համանուագ-ռիքուեմ»,
 «Միշտ քեզ հետ» օփերեթ,
 Վոքալ-սիմֆոնիք ստեղծագործութիւններ։

Դաշնակի ստեղծագործութիւններ՝

 «Նազանքով պար» երկու դաշնակի համար,
 «Երիտասարդական պար»

Դաշնակի շարքեր՝

 «Փոքրիկ պատկերներ»,
 «Կրկէս»,
 «Աշխարհի ժողովուրդներու պարեր»…:

Բազմաթիւ առանձին մանրանուագներ, խուսանուագներ, մանկական եւ հայրենասիրական երգերու դաշնակի պատշաճեցումներ: 

Երգեր, խմբերգներ, զուգերգներ, մեներգներ, ռոմանսներ եւ հոգեւոր երգեր՝ հանրածանօթ հայ բանաստեղծներու խօսքերով:

«Հայրենեաց տաղարան» հայրենասիրական եւ յեղափոխական երգերու մշակումներ:

Դպրոցականներու եւ պատանիներու համար բազմաթիւ երգեր:

Ան Շուշիի «Վարանդա» եւ Լիբանանի «Կարկաչ» երգչախումբերուն համար ստեղծագործած է բազմաթիւ երգեր:

 Նախասիրութիւններ 
Արեգ Լուսինեան կը զբաղի նաեւ նկարչութեամբ։ Նկարել սկսած է ինը տարեկանին։ Կը նկարէ գունաւոր մատիտով եւ ջրաներկով։ Նկարները մեղմ, նուրբ գոյներով, լուսաւոր մանրանկարներ են, գլխաւորաբար՝ բնանկարներ։

Դպրոցական տարիներէն ան սկսած է նաեւ գրի առնել իր իմաստասիրական (փիլիսոփայական) միտքերն ու մտորումները բանաստեղծութիւններու տեսքով, ինչպէս նաեւ կեանքի տարբեր ոլորտներուն վերաբերող ասոյթներ (աֆորիզմներ)։

 Պարգեւներ Եւ Մրցանակներ 

 Թեհրանի Հայ Մշակութային «Արարատ» Կազմակերպութեան Ոսկի Շքանշան (2001 թ.)
 Անանիա Շիրակացիի անուան Ճեմարանի «Անբասիր Ծառայութիւններու Համար» Մետալ (2010 թ.)
 ՀՀ Մշակոյթի Նախարարութեան Ոսկի Մետալ (2010 թ.)
 Հայաստանի Հանրապետութեան Արուեստի Վաստակաւոր Գործիչ (2011 թ.)
 «Մանկավարժական Համալսարան, 90-ամեակ» Մետալ

 Ստեղծագործութիւններ 

 Սիմֆոնիա թիւ 1 (1962 թ.)
 Սիմֆոնիա-ռեքվիեմ (1988 թ.)
 «Միշտ Քեզ Հետ» Օփերեթ (1970 թ.)

 Վոքալ-Սիմֆոնիկ Ստեղծագործութիւններ 

 «Բացուի՛ր, Հայրենի Գարուն» (1967 թ.)
 «Իմ Հայ Ժողովուրդ» (1973 թ.)
 «Այս Գարունը» (1973 թ.)
 «Գարնան Սպասում» (1981 թ.)

 Կամերային Նուագարանային Ստեղծագործութիւններ 

 Լարային Քառեակներ (1958, 1960 թթ.)
 Սիւիթ Երկու Դաշնամուրի Համար (1956 թ.)
 Թրիօ (դաշնամուր, ջութակ եւ թաւջութակ) (1959 թ.)
 «Չորս Մանրանուագ» Լարային Քառեակի Համար (1955 թ.)
 Ֆլէյթայի եւ Դաշնամուրի «Քնարական» եւ այլ նուագարաններու համար (հոպոյ, կլառնեթ, քանոն) գրուած ստեղծագործութիւններ

 Դաշնամուրային Ստեղծագործութիւններ 

 «Նազանքով Պար» («Դանդաղ Պար») եւ «Երիտասարդական Պար» (1955, 1956 թթ.)

 Դաշնամուրային Շարքեր 

 «Փոքրիկ Պատկերներ» (1953 թ.)
 «Կրկէս» (1966, 1974 թթ.)
 «Աշխարհի Ժողովուրդներու Պարեր» (1969 թ.)
 «Խաղալիքներու Աշխարհին Մէջ» (1975 թ.)
 «Ֆանթասթիք Չորս Մանրանուագ» (1974-1975 թթ.)

 Վոքալ Ստեղծագործութիւններ 
(Խմբերգեր, Անսամպլներ, Զուգերգեր, Մեներգեր, Ռոմանսներ)

 «Դուն, Իմ Աշխարհ Լեռնային» (1972 թ.)
 «Ամէն Գիշեր» (1963 թ.)
 «Կռունկներ Հայրենի» (1963 թ.)
 «Հայրենի Գարուն» («Կարօտ») (1965 թ.)
 «Օրօր» (1955 թ.)
 «Սրտիս Թագուհի» («Կարօտ») (2005 թ.)

 Վոքալ Շարքեր Ձայնի Եւ Դաշնամուրի Համար 

 «Հայրենեաց Տաղարան»` հայրենասիրական եւ ֆիտայական 24 երգ դաշնամուրի նուագակցութեամբ (մշակում, 1990 թ.)
 Ռազմական Քայլերգերու Շարք
 Հոգեւոր Երգերու Շարք
 Ստեղծագործութիւններ Դպրոցականներու Եւ Պատանեկութեան Համար
 Երգեր Նախադպրոցական Եւ Դպրոցական Կրտսեր Տարիքի Երեխաներուն Համար

 Աշխատութիւններ 

 Աքորտէոնի Ձեռնարկ (2005 թ.)
 Երաժշտութիւն (2009 թ.)
 Երաժշտութիւնը Մանկապարտէզին Մէջ (2009 թ.)
 Լոյսը Յաղթութեան (Մանկապատանեկան Խմբերգային Ստեղծագործութիւններ) (2010 թ.)
 Հայկական Ժողովրդական Մեղեդիներու Մշակումներ Մանկական Երկձայն Երգչախումբերու Համար (2010 թ.)
 Լարային Քուարթէթ Թիւ 1 (2010 թ.)
 Աֆորիզմներ Եւ Փիլիսոփայական Մտորումներ (2012 թ.)
 Лирико-философские раздумья (Լիրիկա-փիլիսոփայական մտորումներ) (2013 թ.)
 Յետադարձ Հայեացք Անաւարտ Կեանքէն (2014 թ.)

 Ծանօթագրութիւններ 

Ստորոգութիւն:Երաժիշտներ
Ստորոգութիւն:Հայ երաժիշտներ
Ստորոգութիւն:Հայ երգահաններ
Ստորոգութիւն:Երգահաններ